Israelul planifică întoarcerea la normalitate: Vrea să redeschidă economia până la începutul lunii aprilie.
Israelul vrea să îşi redeschidă economia până la începutul lunii aprilie, potrivit Reuters. Planul lui Netanyahu, premierul israelian, este să deschidă două fabrici pentru vaccin. 50% din populaţia Israelului de 9 milioane de persoane a fost deja vaccinată.
Dacă vaccinarea rapidă nu te-a făcut să îi invidiezi, află că Israelul îşi planifică întoarcerea la normalitate. Statul vrea să îşi redeschidă economia până pe 5 aprilie, atunci când toată populaţia eligibilă va fi vaccinată. 50% din cetăţenii Israelului au fost vaccinaţi cu doze de Pfizer-BioNTech şi Moderna.Deja israelienii s-au pus pe treabă. Duminică au deschis magazinele stradale şi mall-urile. Potrivit Reuters, premierul israelian, Benjamin Netanyahu, a declarat că vrea să deschidă fabrici care să producă vaccin pentru Moderna şi Pfizer.Parlamentul israelian a adoptat o lege care permite autorităţilor să afle numele persoanelor nevaccinate. Scopul este să îi convingă să se vaccineze, prin discuţie directă.